
RAPORT  COMUN 
asupra proiectul de Lege pentru modificarea şi completarea Ordonanţei de urgenţă a 
Guvernului nr.31/2011 privind interzicerea achiziţionării de la persoane fizice 
a metalelor feroase şi neferoase şi a aliajelor acestora utilizate în activitatea feroviară

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru industrii şi servicii au fost sesizate spre dezbatere, în fond, cu proiectul de Lege pentru modificarea şi completarea Ordonanţei de urgenţă a Guvernului nr.31/2011 privind interzicerea achiziţionării de la persoane fizice a metalelor feroase şi neferoase şi a aliajelor acestora utilizate în activitatea feroviară, transmis cu adresa nr. PLx.542 din 2 decembrie 2013, şi înregistrată cu nr.4c-11/1439 din 2  decembrie 2013 şi respectiv  nr. 4c-3/513/ 2013. 
Senatul, în calitate de primă Cameră sesizată, a adoptat proiectul de lege în şedinţa din 28 noiembrie 2013.

Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil, cu observaţii şi propuneri care au fost preluate, propunerea legislativă, conform avizului nr. 723 din data de 15 iulie 2013.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.31/2011 privind interzicerea achiziţionării de la persoane fizice a metalelor feroase şi neferoase şi a aliajelor acestora utilizate în activitatea feroviară, aprobată cu modificări prin legea nr.17/2013 în sensul extinderii interdicţiei de achiziţionare de la persoane fizice a metalelor feroase şi neferoase care pot proveni din activitatea rutieră, aeriană, maritimă şi fluvială, de transport cu metroul, de transport public şi electric de suprafaţă, din infrastructura sectorului energetic, incluzând sectorul petrolier şi cel al gazelor naturale, sectorul de comunicaţii electronice, sectorul serviciilor de alimentare cu apă şi canalizare, sectorul îmbunătăţirilor funciare în activitatea de irigaţii şi desecări, toate celelalte sectoare de utilitate publică. 
În conformitate cu prevederile art. 61 şi 63 din Regulamentul Camerei Deputaţilor, republicat,cele două Comisii au dezbătut iniţiativa legislativă în şedinţe separate. Membrii Comisiei pentru industrii şi servicii au examinat iniţiativa legislativă  în şedinţele din 12 şi 18 februarie 2014. Membrii Comisiei  juridice, de disciplină şi imunităţi au examinat iniţiativa legislativă în şedinţa din  data de              25 februarie 2014. 

Din numărul total de 25 de membri ai Comisiei pentru industrii şi servicii au participat la şedinţă 23 deputaţi, la lucrările Comisiei juridice, de disciplină şi imunităţi au participat, din totalul de 26 de membri, un număr de 23 deputaţi.
La dezbaterea proiectului de lege au participat, în calitate de invitaţi, domnul Constantin Volintiru -secretar de stat în Ministerul Economiei, domnul Mihai Albulescu - secretar de stat şi domnul Maricel Popa - Secretar de stat în cadrul Departamentului pentru Energie, domnul Manuel Donescu - secretar de stat în Ministerul Transporturilor, domnul chestor Dumitru Jianu – director în cadrul IGPR.


În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectul de Lege pentru modificarea şi completarea Ordonanţei de urgenţă a Guvernului nr.31/2011 privind interzicerea achiziţionării de la persoane fizice a metalelor feroase şi neferoase şi a aliajelor acestora utilizate în activitatea feroviară, cu amendamentele admise prevăzute în Anexa. 
Prezenta lege a fost adoptată cu respectarea procedurii de notificare prevăzută de Directiva 98/34/CE a Parlamentului European şi a Consiliului din 22 iunie 1998, de stabilire a unei proceduri pentru furnizarea de informaţii în domeniul standardelor şi reglementărilor tehnice, publicată în Jurnalul Oficial al Comunităţilor Europene L 204 din 21 iulie 1998, modificată prin Directiva 98/48/CE a Parlamentului European şi a Consiliului din 20 iulie 1998, publicată în Jurnalul Oficial al Comunităţilor Europene L 217 din 5 august 1998, precum şi de Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE şi 2009/105/CE ale Parlamentului European şi ale Consiliului și de abrogare a Deciziei 87/95/CEE a Consiliului şi a Deciziei nr. 1673/2006/CE a Parlamentului European şi a Consiliului, publicat în Jurnalul Oficial al Comunităţilor Europene seria L, nr. 316 din 14 noiembrie 2012.
În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                                                           PREŞEDINTE,
                            Bogdan Liviu  CIUCĂ                                                                      Iulian Iancu                                                                       
                                    SECRETAR,                                                                               SECRETAR,

                          Theodor-Cătălin NICULESCU                                                                 Sorin Teju
Consilieri parlamentari,                                                                                                                                          

Florica Manole

Silvia Vlăsceanu                                                                                                                                                       
ANEXA 
AMENDAMENTE  ADMISE

	Nr.

crt.
	Textul OUG nr.31/2011
	Textul legii adoptate de Senat
	Amendamente admise
	Motivaţia

	1
	
	Titlul legii

LEGE

pentru modificarea şi completarea Ordonanţei de urgenţă a Guvernului nr.31/2011 privind interzicerea achiziţionării de la persoane fizice a metalelor feroase şi neferoase şi a aliajelor acestora utilizate în activitatea feroviară

	Nemodificat
	

	2
	
	Articol unic. - Ordonanţa de urgenţă a Guvernului nr.31/2011 privind interzicerea achiziţionării de la persoane fizice a metalelor feroase şi neferoase şi a aliajelor acestora utilizate în activitatea feroviară, publicată în Monitorul Oficial al României, Partea I, nr.217 din 30 martie 2011, aprobată cu modificări şi completări prin Legea nr.17/2013, se modifică şi se completează după cum urmează:

	Nemodificat
	

	3
	Titlul ordonanţei de urgenţă

ORDONANŢĂ DE URGENŢĂ

privind interzicerea achiziţionării de la persoane fizice a metalelor feroase şi neferoase şi a aliajelor acestora utilizate în activitatea feroviară
	1. Titlul va avea următorul cuprins:

„Ordonanţă de urgenţă privind interzicerea achiziţionării de la persoane fizice a metalelor feroase şi neferoase şi a aliajelor acestora”
	Nemodificat
	

	4
	Art.1. – (1) Se interzice pe o perioadă de 2 ani de la data intrării în vigoare a prezentei ordonanţe de urgenţă achiziţionarea de la persoane fizice a metalelor feroase şi neferoase şi a aliajelor acestora utilizate în activitatea feroviară, de tipul şinei de cale ferată, pieselor aparatelor de cale, materialului mărunt de cale, contraşinelor, ecliselor, părţilor componente ale instalaţiilor de siguranţă a circulaţiei, cablurilor de semnalizare şi telecomunicaţii feroviare, componentelor instalaţiilor de electrificare feroviare, componentelor materialului rulant şi altele asemenea.


	2. La articolul 1, alineatul (1) va avea următorul cuprins:

„Art.1. – (1) Se interzice achiziţionarea de la persoane fizice a metalelor feroase şi neferoase şi a aliajelor acestora utilizate în activitatea feroviară, rutieră, aeriană, maritimă şi fluvială, de transport cu metroul, de transport public şi electric de suprafaţă, în infrastructura pentru furnizarea utilităţilor de energie electrică, apă-canal, gaze, termoficare, precum şi în semnalizarea şi dirijarea circulaţiei pe drumurile publice, de tipul şinelor, pieselor aparatelor de cale, materialului mărunt de cale, contraşinelor, ecliselor, părţilor componente ale instalaţiilor de siguranţa circulaţiei, cablurilor de semnalizare şi telecomunicaţii, componentelor instalaţiilor de electrificare, componentelor materialului rulant, instalaţiilor de semnalizare şi dirijare a circulaţiei, semne de circulaţie, semafoare, capace cămine de vizitare sau părţi componente şi altele asemenea, a căror lipsă produce sau poate produce evenimente sau accidente cu victime omeneşti.”


	2. La articolul 1, alineatul (1) se modifică şi va avea următorul cuprins:

„Art. 1. – (1) Se interzice achiziţionarea de la persoane fizice a metalelor feroase şi neferoase şi a aliajelor acestora utilizate în activitatea feroviară, rutieră, aeriană, maritimă şi fluvială, de transport cu metroul, de transport public şi electric de suprafaţă, de irigaţii şi desecări, în infrastructura pentru furnizarea utilităţilor de energie electrică, apă-canal, gaze şi termoficare,  în infrastructura aferentă operaţiunilor de extracţie, prelucrare, distribuţie, transport şi comercializare  a gazelor naturale şi petrolului şi a produselor petroliere, precum şi în semnalizarea şi dirijarea circulaţiei pe drumurile publice, de tipul şinelor, pieselor aparatelor de cale, materialului mărunt de cale, contraşinelor, ecliselor, părţilor componente ale instalaţiilor de siguranţa circulaţiei, cablurilor de semnalizare şi telecomunicaţii, componentelor instalaţiilor de electrificare, componentelor materialului rulant, instalaţiilor de semnalizare şi dirijare a circulaţiei, semnelor de circulaţie, semafoarelor, capacelor  căminelor de vizitare sau părţilor componente şi altele asemenea, parazăpezilor sau părţilor componente ale unor construcţii metalice destinate pentru protecţia împotriva viscolului, avalanşelor, inundaţiilor sau altor calamităţi, a căror lipsă produce sau poate produce evenimente sau accidente cu victime omeneşti.”
Autori: Comisia pentru industrii şi Comisia juridică.


	În prezent, România se confruntă cu o situaţie excepţională privind numărul mare al cazurilor de sustragere de elemente de

infrastructură specifice sectorului energetic (inclusiv sectorului de petrol si gaze). Datorită naturii industriei, această situaţie periclitează furnizarea serviciilor energetice şi a altor servicii de utilitate publică, şi implicit, amplifică premisele producerii unor evenimente cu consecinţe deosebit de grave, cum ar fi pierderi de vieţi omeneşti, prejudicii economice, afectarea mediului înconjurător şi perturbarea vieţii cotidiene a cetăţenilor.

	5
	________


	_________
	3. La articolul 1, după alineatul (1) se introduc trei noi alineate, alineatele (11) –(13) , cu următorul cuprins:

„(11) Metalele feroase şi neferoase şi aliajele acestora, altele decât cele prevăzute la  alin.(1), încadrate ca deşeuri conform prevederilor Hotărârii Guvernului nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu completările ulterioare, pot face obiectul operaţiunilor de comerţ numai în condiţiile în care acestea provin din gospodăriile proprii.
a) (12) Operatorii economici autorizaţi din punct de vedere al protecţiei mediului pentru colectarea/valorificarea deşeurilor prevăzute la alin. 

      
	Motivaţia apariţiei fenomenului de comercializarea a deşeuri metalice feroase şi neferoase şi aliaje ale acestora provenite din surse precum cele identificate la  art. 1 (1) îl constituie posibilitatea valorificării ulterioare care se poate face şi pe bucăţi, astfel că de multe ori este dificilă identificarea sursei exacte de provenienţă a acestor deşeuri. Prevenţia impune deci o completare a măsurii de interzicere a achiziţiei deşeurilor din industrie şi servicii, cu monitorizarea atentă a plăţilor către deşeurile provenite din gospodării, cel mai eficient mijloc de a monitoriza eventualele sustrageri.

	
	
	
	(11) au următoarele obligaţii:

să efectueze plata contravalorii  bunurilor achiziţionate în condiţiile alin. (11) prin virament bancar, în contul specificat de vânzător, sau numerar cu respectarea dispoziţiilor legale în materie fiscală;
	

	
	
	
	b) să completeze,  cu respectarea legislaţiei în materia protecţiei persoanelor cu privire la prelucrarea datelor cu caracter personal şi libera circulaţie a acestor date, un borderou de achiziţie de deşeuri metalice feroase şi neferoase şi a aliajelor acestora, conform anexei, care face parte integrantă din prezenta ordonanţă de urgenţă, care va cuprinde:
	

	
	
	
	(i) datele de identificare ale operatorului economic: denumirea, forma juridică, adresa sediului social/punct de lucru, numărul din registrul comerţului, codul unic de înregistrare, codul de identificare fiscală, numărul si data emiterii autorizaţiei de mediu;
	

	
	
	
	(ii)datele de identificare ale persoanei fizice: numele, prenumele, seria şi numărul actului de identitate, codul numeric personal şi domiciliul;
	

	
	
	
	(iii) codul deşeurilor în conformitate cu Hotărârea  Guvernului nr. 856/2002, cu completările ulterioare;
	

	
	
	
	  (iv) cantitatea de deşeuri metalice feroase şi neferoase şi aliajele acestora predată;

     
	

	
	
	
	(v) valoarea de cumpărare a acestora;
	

	
	
	
	(vi) contul bancar al vânzătorului, în care va fi efectuată plata;
	

	
	
	
	(vii) numărul chitanţei de plată, în cazul plăţii cu numerar;
	

	
	
	
	(viii) declaraţia pe proprie răspundere a deţinătorului de deşeuri – persoană fizică, că deşeurile pe care intenţionează să le vândă provin din gospodăria proprie.
	

	
	
	
	(13)Borderoul de achiziţie de deşeuri metalice feroase şi neferoase şi a aliajelor acestora,  constituie document de evidenţă financiar contabilă, cu regim intern de numerotare.
Autori: Comisia pentru industrii şi Comisia juridică.
	

	6
	(2) Nerespectarea obligaţiei prevăzute la alin.(1) constituie contravenţie şi se sancţionează cu amendă de la 20.000 lei la 40.000 lei.


	________
	4. La articolul 1, alineatul (2) se modifică şi va avea următorul cuprins:

„(2) Următoarele fapte constituie contravenţii, dacă nu sunt comise în astfel de condiţii încât, potrivit legii penale, să fie considerate infracţiuni:
a) nerespectarea interdicţiei prevăzute la alin. (1);
	

	
	
	
	b)nerespectarea prevederilor alin. (11);

	

	
	
	
	c) nerespectarea obligaţiei prevăzute la alin. (12) lit.a);

	

	
	
	
	d)nerespectarea obligaţiei prevăzute la alin. (12) lit.b).”
Autori: Comisia pentru industrii şi Comisia juridică.


	

	7
	______
	3. La articolul 1, după alineatul (2) se introduce un nou alineat, alin.(21), cu următorul cuprins:

      „(21) În cazul în care operatorul economic nu respectă, în mod repetat, interdicţia prevăzută la alin.(1), amenda aplicată este de la 40.000 la 80.000 lei.”


	5. La articolul 1, după alineatul (2) se introduc patru noi alineate, alineatele (21)-(24), cu următorul cuprins:

       „(21) Contravenţiile prevăzute la alin. (2) lit.a) şi b) se sancţionează cu amendă de la 100.000 lei la 150.000 lei, prin derogare de la dispoziţiile art.8 alin.(2) lit.a) din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2001, cu modificările şi completările ulterioare;
	

	
	
	
	         (22) Contravenţia prevăzută la alin. (2) lit. c) se sancţionează cu amendă de la 30.000 lei la 50.000 lei.
	

	
	
	
	  (23) Contravenţia prevăzută la alin. (2) lit. d) se sancţionează cu amendă de la 10.000 lei la 30.000 lei.
	

	
	
	
	        (24) În cazul în care, contravenţiile prevăzute la alin. (2)au fost săvârşite de către operatorul economic de cel puţin două ori, limitele minime şi maxime ale amenzilor se majorează cu 50%.”
Autori: Comisia pentru industrii şi Comisia juridică.


	

	8
	(3) În cazul în care contravenţia prevăzută la alin.(2) a fost săvârşită de către operatorul economic care realizează activităţi de colectare a deşeurilor industriale reciclabile, se aplică şi sancţiunea complementară a anulării autorizaţiei de colectare.


	4. La articolul 1, alineatele (4) – (6) vor avea următorul cuprins:


	6. La articolul 1, alineatele (3) – (6) se modifică şi vor avea următorul cuprins:

„(3) În cazul în care contravenţiile prevăzute la alin.(2) au fost săvârşite de către operatorul economic care realizează activităţi de colectare a deşeurilor industriale reciclabile, se aplică şi sancţiunea complementară a anulării autorizaţiei de colectare.


	Unele furturi, în funcţie de infrastructura vizată, pot genera poluarea factorilor de mediu. Primind prerogative, Comisarii Gărzii de Mediu pot acţiona în sensul controlului respectării prevederilor prezentei ordonanţe, constatării contravenţiilor şi aplicării sancţiunilor, minimizând astfel şansele de poluare a mediului.

	
	(4) Constatarea contravenţiei prevăzute la alin.(2) şi aplicarea sancţiunilor se fac de persoanele împuternicite în acest sens prin ordin al ministrului transporturilor şi infrastructurii.


	„(4) Constatarea contravenţiilor prevăzute la alin.(2) şi alin.(21) şi aplicarea sancţiunilor se fac de către ofiţerii şi agenţii de poliţie din cadrul Poliţiei Române ori de către ofiţerii şi subofiţerii din cadrul Jandarmeriei Române, de către ofiţerii şi agenţii de poliţie din cadrul Poliţiei de Frontieră Române, pentru faptele constatate în zona de competenţă, precum şi de către persoanele împuternicite în acest sens prin ordin al miniştrilor de resort sau dispoziţii ale organelor de conducere ale administraţiilor publice centrale sau locale, după caz.


	(4) Controlul respectării prevederilor prezentei ordonanţe de urgenţă, constatarea contravenţiilor şi aplicarea sancţiunilor se realizează de către ofiţerii şi agenţii de poliţie din cadrul Poliţiei Române ori de către ofiţerii şi subofiţerii din cadrul Jandarmeriei Române, precum şi, pentru faptele constatate în zona de competenţă, de către ofiţerii şi agenţii de poliţie din cadrul Poliţiei de Frontieră Române, de către comisarii Gărzii Naţionale de Mediu şi personalul împuternicit din cadrul Agenţiei Naţionale de Administrare Fiscală, după caz.

	

	
	(5) Contravenientul are obligaţia de a achita, pe lângă amenda contravenţională, şi un tarif cu titlu de tarif de despăgubire, în cuantum egal cu valoarea elementelor feroviare în cauză, menţionate la alin.(1), şi a manoperei aferente.


	(5) Contravenientul are obligaţia de a achita, pe lângă amenda contravenţională, şi un tarif cu titlu de tarif de despăgubire, în cuantum egal cu valoarea elementelor în cauză, menţionate la alin.(1), şi a manoperei aferente.


	(5) Nemodificat


	

	
	(6) Agentul constatator va menţiona în procesul-verbal de constatare a contravenţiei şi contravaloarea despăgubirii şi modul de achitare a acesteia. Despăgubirea se va achita în lei, în contul Companiei Naţionale de Căi Ferate „C.F.R.” – S.A., Societăţii Naţionale de Transport Feroviar de Călători „C.F.R. Călători” – S.A. sau al Societăţii Naţionale de Transport Feroviar de Marfă „C.F.R. Marfă” – S.A., după caz, şi va reveni acesteia ca venit extrabugetar. Sumele încasate vor fi folosite numai în activitatea de reparaţii, modernizare şi investiţii în infrastructură feroviară sau material rulant, după caz.


	(6) Agentul constatator va menţiona, în procesul-verbal de constatare a contravenţiei, şi contravaloarea despăgubirii şi modul de achitare a acesteia. Despăgubirea se va achita în lei, în contul companiilor, societăţilor şi regiilor prejudiciate. Sumele încasate vor fi folosite numai în activitatea de reparaţii, modernizare şi investiţii în infrastructură, după caz.”


	(6) O copie a procesului-verbal de constatare a contravenţiei se înaintează de agentul constatator companiei, societăţii sau regiei prejudiciate, în situaţia în care aceasta poate fi identificată, care stabileşte tariful de despăgubire şi comunică contravenientului modul de achitare al acestuia. Despăgubirea se va achita în lei, în contul companiilor, societăţilor şi regiilor prejudiciate. Sumele încasate vor fi folosite numai în activitatea de reparaţii, modernizare şi investiţii în infrastructură, după caz.
Autori: Comisia pentru industrii şi Comisia juridică.


	

	9
	_______
	________
	7. La articolul 1, după alineatul (6) se introduce un nou alineat, alineatul (61), cu următorul cuprins:

„(61 )În situaţia în care agentul constatator nu poate identifica compania, societatea sau regia prejudiciată, metalele feroase şi neferoase şi aliajele acestora, definite la alin.(1) şi (11) care fac obiectul contravenţiilor prevăzute în prezenta ordonanţă de urgenţă se confiscă şi se valorifică în condiţiile legii, iar sumele obţinute în urma valorificării acestora se fac venit la bugetul de stat.”
Autori: Comisia pentru industrii şi Comisia juridică.


	

	10
	
	_______
	8. După articolul 2 se introduce anexa, cu următorul cuprins:

(este redată la pagina 12 a prezentului raport)
Autori: Comisia pentru industrii şi Comisia juridică.


	


ANEXA 
(denumire, forma juridică, adresă sediul social/punct de lucru, 

nr. din registrul comerţului, CUI, CIF, nr. si data emiterii autorizaţiei de mediu)

…………………………………………..

(operatorul economic colector/valorificator)

BORDEROU

de achiziţie de deşeuri metalice feroase şi neferoase şi a aliajelor acestora nr. ..................din data ..................
S-au primit de la (deţinător)................................................................................., domiciliat în localitatea .........................................., judeţul................................, Str. ............................., Nr. ......, Bl. ....., Sc. ....., Et. ....., Ap. ....., legitimat cu buletinul/cartea de identitate seria ..........., nr. ............................................., eliberat/eliberată de.................................. CNP .........................................................., cu mijloc de transport..................................................., următoarele deşeuri metalice:

	Denumire deşeu şi descrierea acestuia
	Cod

conform codificării din  HG 856/2002
	Cantitate

(kg)
	Preţ unitar

(Lei/kg)
	Valoare

(Lei)



	0
	1
	2
	3
	4 (2 x 3)

	
	
	
	
	

	
	
	
	
	

	
	
	
	
	

	
	
	
	
	

	TOTAL :
	
	
	
	


Se achită suma de .....………....................... lei, adică (.....................................................................................) reprezentând contravaloarea deşeurilor metalice feroase şi neferoase şi a aliajelor acestora  achiziţionate cu chitanţa nr..................................sau în termen de maxim 3 zile lucrătoare de la data prezentei, prin virament bancar în contul deţinătorului nr. ............................................................................, deschis la .........................................................................
Impozitul pe venit de 16% şi contribuţia de 3% la Administraţia Fondului pentru Mediu (conform Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare) din contravaloarea deşeurilor predate, au fost reţinute la sursă din valoarea brută.

Gestionar primitor

..........................................................................

(numele şi prenumele/CNP/semnătura/ştampila)

Deţinător de deseuri – persoana fizica,

1. Cunosc faptul că falsul în declaraţie constituie infracţiune şi se pedepseşte conform Codului penal.

2. Declar pe propria răspundere că deşeurile pe care le predau provin din gospodaria proprie.

Nume şi prenume (deţinător)............................................

Semnătura......................................

